2001R0685 — DA — 01.06.2002 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

▼M1

EUROPA-PARLAMENTETS OG RÅDETS FORORDNING (EF) Nr. 685/2001

af 4. april 2001

om fordeling mellem medlemsstaterne af de tilladelser, der modtages i henhold til aftalerne mellem Det Europæiske Fællesskab og Republikken Bulgarien og mellem Det Europæiske Fællesskab og Republikken Ungarn og mellem Det Europæiske Fællesskab og Rumænien om bestemte betingelser for vejgodstransport og om fremme af kombineret transport

▼B







EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 71, under henvisning til forslag fra Kommissionen ( 1 ), under henvisning til udtalelse fra det Økonomiske og Sociale Udvalg ( 2 ), efter høring af Regionsudvalget, i henhold til proceduren i traktatens artikel 251 ( 3 ), og ud fra følgende betragtninger: (1) Ved Rådets afgørelse 2001/265/EF ( 4 ) og 2001/266/EF ( 5 ) af 19. marts 2001 har Det Europæiske Fællesskab indgået aftaler med Republikken Bulgarien og med Republikken Ungarn om bestemte betingelser for vejgodstransport og om fremme af kombineret transport. (2) Disse aftaler indebærer, at Fællesskabet modtager vejtransittilladelser fra Bulgarien og fra Ungarn. (3) Der skal derfor fastlægges regler for fordeling og forvaltning af de tilladelser, der stilles til rådighed for Fællesskabet. (4) Af praktiske og forvaltningsmæssige grunde bør det være Kommissionen, der stiller disse tilladelser til rådighed for medlemsstaterne. (5) Med henblik herpå bør der derfor fastlægges en tildelingsmetode. Medlemsstaterne viderefordeler derefter efter objektive kriterier de tilladelser, de får tildelt, mellem virksomhederne. (6) For at sikre optimal udnyttelse af tilladelserne bør alle ufordelte tilladelser returneres til Kommissionen med henblik på omfordeling. (7) Tildeling af tilladelser bør ske efter kriterier, som fuldt ud tager hensyn til de eksisterende landtransportstrømme mellem Grækenland og de øvrige medlemsstater — ud fra følgende betragtninger: UDSTEDT FØLGENDE FORORDNING:







▼M1

Artikel 1

Denne forordning fastlægger reglerne for fordeling mellem medlemsstaterne af de tilladelser, Fællesskabet råder over i henhold til artikel 6, stk. 2, i aftalerne mellem Det Europæiske Fællesskab og Republikken Bulgarien og mellem Det Europæiske Fællesskab og Republikken Ungarn og mellem Det Europæiske Fællesskab og Rumænien om bestemte betingelser for vejgodstransport og om fremme af kombineret transport (i det følgende benævnt »aftalerne«).

▼B

Artikel 2

1. Kommissionen tildeler tilladelserne i overensstemmelse med stk. 2, 3 og 4.

2. Tilladelserne fordeles mellem medlemsstaterne som angivet i bilaget. På grundlag af de indhøstede erfaringer, især udviklingen i trafikstrømmene, forelægger Kommissionen i givet fald, tidligst tre år efter denne forordnings ikrafttræden, Rådet et forslag om en ændret fordeling af tilladelserne mellem medlemsstaterne.

3. Tilladelserne for hvert år fordeles inden den 15. oktober det foregående år.

4. Antallet af fordelte tilladelser for det første gennemførelsesår tilpasses forholdsmæssigt, hvis nogen af de to aftaler træder i kraft efter den 1. januar det pågældende år.

Artikel 3

Medlemsstaterne fordeler tilladelserne blandt de virksomheder, der er etableret på deres område, efter objektive og ikke-diskriminerende kriterier.

Artikel 4

Inden den 15. september hvert år returnerer medlemsstaternes kompetente myndigheder til Kommissionen de tilladelser, som de foreliggende data og skøn tyder på ikke vil blive udnyttet inden årets udgang. Kommissionen fordeler disse returnerede tilladelser under hensyntagen til fordelingsnøglen i bilaget og medlemsstaternes ønsker om flere tilladelser.

Artikel 5

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG

▼M1







Medlemsstat Tilladelser til brug i: Bulgarien Ungarn Rumænien Belgien 103 103 104 Danmark 110 110 111 Tyskland 134 133 137 Grækenland 11 468 10 974 12 457 Spanien 100 100 100 Frankrig 102 102 102 Irland 100 100 100 Italien 102 102 102 Luxembourg 100 100 100 Nederlandene 150 147 154 Østrig 119 118 120 Portugal 100 100 100 Finland 102 102 102 Sverige 107 106 107 Det Forenede Kongerige 103 103 104 I alt 13 000 12 500 14 000